stanford-oval/wikipedia huggingface dataset:
Jumalanmiehii II

| Jumalanmiehii II Immanuel |
| --- | --- | --- |

Julkaisun tiedot
 Julkaistu: 17.11.2023
 Tyylilaji: Hip hop
 Levy-yhtiö: Infinite Records
Immanuel muut julkaisut
| Jumalanmiehii 15.11.2013 | Jumalanmiehii II 17.11.2023 | Kilosanomaa 17.11.2012 |
Jumalanmiehii II on Immanuel-yhtyeen kolmas albumi, joka julkaistiin marraskuussa 2023. Albumi on julkaistu levy-yhtiö Infinite Recordsin alla.
Kappaleet

Kruunu – 5.00
G.O.A.T. – 2.20
Jumalanmiehii II – 3.55 (feat. Rodrigo se Campos & Jodahe)
Sylkee Kaltereita – 3.12 (feat. Naatan)
Elokuva – 3.19 (feat. Beige)
Palaan Aina – 0.28 (Skit)
Palaan Aina – 3.22 (feat. Jage)
Status Upgrade – 3.05
Yks Niist – 3.03 (feat. Beige)
SADBOI – 2.56 (feat. Taisto Tapulist)
Veitsen Terällä – 2.28
Valheet – 3.22
Verikuu – 5.16 (feat. Leone, PALMI, Kareem, Casa, Naatan & Beige)
El Shaddai – 5.37 (feat. Angela Meklin & Northwind Collective)
John Hessin Clarke

John Hessin Clarke
John Hessin Clarke (18. syyskuuta 1857 New Lisbon, Ohio – 22. maaliskuuta 1945 San Diego, Kalifornia) oli yhdysvaltalainen lakimies, joka toimi korkeimman oikeuden tuomarina vuosina 1916–1922.
Clarke ei opiskellut lakia yliopistossa vaan isänsä johdolla, minkä jälkeen hän sai oikeuden toimia lakimiehenä Ohion osavaltiossa. Pian hän muutti kotikaupungistaan Youngstowniin, jossa hän toimi asianajajana oikeudenkäynneissä ja omisti osan paikallislehdestä. Vuonna 1897 hän muutti Clevelandiin, jossa hän neuvoi yritysasiakkaita.
Clarke pyrki kahdesti senaattiin, mutta ei tullut valituksi. Hän oli progressiviinen demokraatti ja kannatti muun muassa rautateiden julkista paikallisomistusta. Vuonna 1914 presidentti Woodrow Wilson nimitti Clarken liittovaltion tuomariksi ohiolaiseen piirioikeuteen. Kaksi vuotta myöhemmin Wilson nimitti hänet korkeimpaan oikeuteen Charles Evans Hughesin seuraajaksi.
Vuonna 1922 Clarke erosi tuomioistuimesta. Hän halusi kampanjoida sen puolesta, että Yhdysvallat littyisi YK:ta edeltäneeseen Kansainliittoon. Maa ei kuitenkaan liittynyt järjestöön, ja muutaman vuoden kuluttua Clarke vetäytyi lähes kokonaan julkisesta elämästä.
Aiheesta muualla

Kuvia tai muita tiedostoja aiheesta John Hessin Clarke Wikimedia Commonsissa
Clarke, John Hessin Federal Juidical Center
Jevgeni Ketov

| Jevgeni Ketov |
| --- | --- |

Henkilötiedot
Syntynyt: 17. tammikuuta 1986 (ikä 38) Gubaha, Venäjän SFNT, Neuvostoliitto
Kansalaisuus:   Venäjä
Jääkiekkoilija
Pelipaikka:  vasen laitahyökkääjä
Maila:  vasen
Pituus:  185 cm
Paino:  89 kg
Pelinumero:  40
Pelaajaura
Pääsarjaura:  2005–
Aik. seurat:  Avangard Omsk-2 (RUS-3) TsSK VVS Samara (RUS-2) Lada Toljatti (RSL/KHL) Ak Bars Kazan (KHL) Severstal Tšerepovets (KHL) SKA Pietari (KHL)
Jevgeni Nikolajevitš Ketov (ven. Евгений Николаевич Кетов; s. 17. tammikuuta 1986 Gubaha, Venäjän SFNT, Neuvostoliitto) on venäläinen uransa lopettanut jääkiekkoilija ja maailmanmestari. Hän on pelipaikaltaan vasen laitahyökkääjä.
Ura > Seuraura

Ketov on Molot-Prikamje Permin kasvatti. Hän siirtyi juniorina sittemmin Avangard Omskiin, jonka miesten kakkosjoukkueessa Ketov debytoi Venäjän kolmanneksi korkeimmalla sarjatasolla Pervaja Ligassa vain 16-vuotiaana kaudella 2002–2003. Kaudeksi 2004–2005 hän siirtyi sarjatasoa ylemmäs Vysšaja Ligan TsSK VVS Samaraan. Kaudeksi 2005–2006 Ketov siirtyi Superliigan Lada Toljattiin, jossa tulokaskausi toi 41 runkosarjaottelussa tehot 4+6=10 ja kahdeksassa playoff-ottelussa tehot 2+2=4. Hän edusti joukkuetta kauden aikana myös Continental Cupissa, jonka Lada voitti.
Kaudella 2006–2007 Ketov oli ladan toiseksi paras maalintekijä Igor Grigorenkon kanssa 14 osumallaan ja hän voitti joukkueen sisäisen tehotilaston lukemalla +13. Kaudella 2007–2008 Ketov oli Ladan toiseksi paras pistemies ja maalintekijä Dmitri Vorobjovin jälkeen tehoilla 15+11=26. Pudotuspeleissä hän oli joukkueen paras pistemies ja syöttäjä tehoilla 1+4=5. Kaudeksi 2008–2009 Superliigan tilalle perustettiin KHL. Ketov oli siellä ensimmäisellä kaudellaan Ladan paras maalintekijä ja jakoi sisäisen pistepörssin voiton Aleksandr Tšernikovin kanssa tehoilla 7+17=24.
Ketov siirtyi kaudeksi 2009–2010 jatkamaan KHL-uraansa Ak Bars Kazaniin. Kesken kauden, tammikuussa 2010 hänet kaupattiin Severstal Tšerepovetsiin. Kaudella 2010–2011 Ketov oli joukkueen toiseksi paras maalintekijä Josef Strakan jälkeen 15 osumallaan, kuten myös seuraavalla kaudella 2011–2012 Ruslan Nurtdinovin kanssa 13 osumallaan. Kaudella 2011–2012 hän nousi Severstalin kapteeniksi. Kaudella 2012–2013 Ketov oli joukkueen toiseksi paras pistemies Vadim Šipatšovin jälkeen tehoilla 12+22=34.
Kaudeksi 2013–2014 Ketov siirtyi SKA Pietariin. Kauden 2014–2015 päätteeksi hän voitti Gagarin Cupin. Kaudella 2015–2016 Ketov toimi SKA:n varakapteenina. Kauden 2016–2017 päätteeksi hän voitti toisen Gagarin Cupinsa. Huhtikuussa 2017 Ketov teki SKA:n kanssa kolmivuotisen jatkosopimuksen.
Ura > Maajoukkueura

| Mitalit> Maa:   Venäjä.Miesten jääkiekko.MM-kilpailut  | Mitalit> Maa:   Venäjä.Miesten jääkiekko.MM-kilpailut  | Mitalit> Maa:   Venäjä.Miesten jääkiekko.MM-kilpailut  | Maa:   Venäjä> Miesten jääkiekko. |
| --- | --- | --- | --- |
|  Kultaa | Helsinki 2012 | jääkiekko |  |
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Hopeaa | Kanada 2006 | jääkiekko |  |
Ketov edusti Venäjää MM-kilpailuissa vuonna 2012, jolloin hän voitti maailmanmestaruuden. Yhteensä Ketov on pelannut 22 A-maaottelua tehopistein 2+1=3. Hän pelasi myös alle 20-vuotiaiden MM-kilpailuissa vuonna 2006, jolloin Ketov voitti hopeaa.
John Herschel

| John Herschel |
| --- | --- |
 Sir John Herschel Julia Margaret Cameronin ottamassa valokuvassa vuodelta 1867.
Henkilötiedot
Syntynyt: 7. maaliskuuta 1792 Slough, Englanti
Kuollut: 11. toukokuuta 1871 (79 vuotta) Kent, Englanti
Koulutus ja ura
Tutkinnot:  Cambridgen yliopisto
Tutkimusalue:  Matematiikka, tähtitiede, kemia ja valokuvaus
Palkinnot:  Smith’s Prize, Copley-mitali, Royal Medal
John Frederick William Herschel (7. maaliskuuta 1792 Slough, Englanti – 11. toukokuuta 1871 Collingwood, Kent, Englanti) oli englantilainen matemaatikko, tähtitieteilijä, kemisti ja kokeellinen valokuvaaja/keksijä. Hän oli tähtitieteilijä Sir William Herschelin poika ja 12 lapsen isä.
Herschel aloitti koulunkäynnin Etonissa, mutta hänet siirrettiin yksityisopetukseen. 17-vuotiaana hän aloitti matematiikan opinnot Cambridgen yliopistossa. Valmistuttuaan hän harkitsi lakimiehen uraa, mutta kiinnostuikin tähtitieteestä William Hyde Wollastonin innoittamana. Hän rakensi oman peiliteleskoopin isänsä avustamana, ja varmensi sen avulla isänsä havaintoja kaksoistähdistä ja tähtisumuista James Southin kanssa.
Kun isän Sloughissa aloittama työ oli valmistunut, Herschel muutti perheineen Kapkaupunkiin vuonna 1834 ja alkoi tehdä havaintoja eteläisen taivaan tähdistä. Niitä kertyi 164 sivua pitkä luettelo tähtisumuista ja tähtiryhmistä. He palasivat Englantiin vuonna 1838.
Herschel aloitti juliaanisen päivän käytön tähtitieteessä.
Hän nimesi seitsemän Saturnuksen kuuta ja neljä Uranuksen kuuta. Hän edisti valokuvaustiedettä sekä tutki värisokeutta ja ultraviolettivalon kemiallista vaikutusta.
Herschelin suuri, 40 jalan teleskooppi Etelä-Afrikassa.
Aiheesta muualla

Karttunen, Hannu: Vanhin tiede – Tähtitiedettä kivikaudesta kuulentoihin, s. 440–441.  ("John Frederick William Herschel (1792–1871)")  Helsinki:  Ursa, 2003.  ISBN 978-952-5329-26-1.
Juri Šatalov

Juri Grigorjevitš Šatalov (ven. Юрий Григорьевич Шаталов, 13. kesäkuuta 1945 Omsk, Neuvostoliitto – 20. maaliskuuta 2018) oli venäläinen jääkiekkoilija, pelipaikaltaan puolustaja. Hän edusti seuroja Krylja Sovetov ja TsSKa Moskova. Hän pelasi Neuvostoliiton maajoukkueessa Summit Series -turnauksessa vuonna 1972.
Saavutukset

Maailmanmestaruus 1974
Neuvostoliiton-mestaruus 1968, 1974
Neuvostoliiton urheilumestari 1974
Jun Hyo-seong

| Jun Hyo-seong> 전효성 |
| --- | --- |

Henkilötiedot
Syntynyt: 13. lokakuuta 1989 (ikä 34)
Ammatti:  laulaja, näyttelijä
Muusikko
Taiteilijanimi:  Hyosung (효성)
Tyylilajit:  K-pop
Yhtyeet:  Secret
Levy-yhtiöt:  TS Entertainment 
  [ Muokkaa Wikidatassa ] [ ohje ]  
Jun Hyo-seong tai Jeon Hyosung (kor. 전효성, s. 13. lokakuuta 1989), lyhyesti Hyosung tai Hyoseong, on eteläkorealainen laulaja, joka kuuluu Secret-yhtyeeseen. Hän on lisäksi julkaissut soololevytyksiä ja näytellyt draamasarjoissa.
Aiheesta muualla

Jun Hyo-seong Internet Movie Databasessa. (englanniksi)
Profiili Melon-palvelussa (koreaksi)
Stewart St. John

Stewart St. John on yhdysvaltalainen televisiokäsikirjoittaja, ohjaaja ja tuottaja, joka palkittiin Festival Prize -palkinnolla Hollywood MiniDV elokuvajuhlissa, ohjaamastaan ja käsikirjoittamastaan elokuvasta The Next Race: The Remote Viewings.
Hän oli 1990-luvulla mukana useissa lapsille suunnatuissa televisiosarjoissa, kuten Mighty Morphin Power Rangers, Mestarietsivä Lurppa, VR Troopers, Power Rangers Zeo, Hulk ja Sabrina. 2000-luvulla St. John työskenteli vuosina 2005–2006 luomassaan televisiosarjassa California Heaven käsikirjoittajana, ohjaajana ja tuottajana.
Juri Šardakov

| Juri Šardakov> Henkilötiedot |
| --- | --- |
Koko nimi:  Juri Leonovitš Šardakov
Syntynyt: 14. maaliskuuta 1990 (ikä 34) Serov, Sverdlovskin alue
Jääpallon pelaaja
Pituus:  183 cm
Paino:  87 kg
Seura:   SKA-Neftjanik, Habarovsk
Pelipaikka:  puolustaja
| Urheilijan ura> Junioriseurat |
| --- | --- | --- | --- |
–2005: Majak, Krasnoturjinsk
Seurat
| Vuodet | Seura | O | (M) |
| 2005–2015 |  Zorki, Krasnogorsk |  |  |
| 2015– |  SKA-Neftjanik, Habarovsk |  |  |
| Yhteensä | Yhteensä | 253 | (114) |
Maajoukkue
| 2012– |  Venäjä |  | () |
 Seurajoukkueuran tilastot kattavat vain kansalliset sarjat, päivitetty 5. helmikuuta 2017.  Maajoukkueuran tilastot päivitetty 5. helmikuuta 2017.
Juri Leonidovitš Šardakov (ven. Юрий Леонидович Шардаков, s. 14. maaliskuuta 1990 Serov, Sverdlovskin alue Neuvostoliitto) on venäläinen puolustajana pelaava jääpalloilija, joka edustaa Habarovskin SKA-Neftjanikia.
Saavutukset

Seurajoukkueissa
4 Venäjän mestaruushopeaa 2007, 2008,  2010 ja 2013 Zorkin riveissä,
2 Venäjän mestaruuspronssia  2011 ja 2012 Zorkin riveissä,
3 Jääpallon Champions Cup voittoa: 2010, 2011 ja 2012 Zorkin riveissä,
Jääpallon maailmancup voitto: 2012 Zorkin riveissä.
Maajoukkueessa
2 maailmanmestaruutta vuosina 2013 ja 2016
Nuorten maailmanmestari 2006 ja 2007.
Stewart McKinney

Stewart McKinney vuonna 1985.
Stewart Brett McKinney (30. tammikuuta 1931 – 7. toukokuuta 1987) oli yhdysvaltalainen poliitikko. Hän kuului Yhdysvaltain republikaaniseen puolueeseen ja istui edustajainhuoneessa Connecticutista vuodesta 1971 saakka.
McKinney oli ensimmäinen AIDSiin kuollut Yhdysvaltain kongressin jäsen. Hänen lääkärinsä uskoi HIVin siirtyneen hänen elimistöönsä vuonna 1979 sydänleikkauksen yhteydessä tehdystä verensiirrosta.
Stewart McKinney oli naimisissa Lucie McKinneyn (o.s. Cunningham) kanssa, jonka kanssa hänellä oli viisi lasta. Myös heidän nuorin lapsensa, John McKinney, on poliitikko.
Juri Vikulin

| Juri Vikulin |
| --- | --- |

Henkilötiedot
Koko nimi:  Juri Igorovitš Vikulin
Syntynyt: 15. tammikuuta 1986 (ikä 38) Krasnojars
Jääpallon pelaaja
Pituus:  185 cm
Paino:  85 kg
Seura:   Jenisei, Krasnojarsk
Pelipaikka:  puolustaja
| Urheilijan ura> Seurat |
| --- | --- | --- | --- |
| Vuodet | Seura | O | (M) |
| 2001-2003 | Jenisei-2 | - | (-) |
| 2003-2018 | Jenisei | - | (-) |
| 2018- | SKA-Neftjanik | - | (-) |
Maajoukkue
| 2005- | Venäjä |  | () |
 Seurajoukkueuran tilastot kattavat vain kansalliset sarjat, päivitetty 18. helmikuuta 2020.  Maajoukkueuran tilastot päivitetty 2. helmikuuta 2014.
Juri Igorovitš Vikulin (s. 15. tammikuuta 1986) on venäläinen jääpalloilija, pelipaikaltaan puolustaja. Hän on edustanut  Krasnojarskin Jeniseitä, joka on ollut myös hänen kasvattajaseuransa, sekä Habarovskin SKA-Neftjanikia.
Venäjän maajoukkueessa Vikuloi debytoi kaudella 2005. Sitä ennen hän oli pelannut jo Venäjän poikien, nuorten ja B-maajoukkueessa. Hän on ollut voittamassa kuutta maailmanmestaruutta vuosina 2007-2014. Hän on edustanut Venäjää kaikkiaan 13 MM-kisoissa, pelannut niissä 56 ottelua ja tehnyt 9 maalia.
Saavutukset

Seurajoukkueissa
4 Venäjän mestaruutta vuonna 2014, 2015 ja 2016 Krasnojarskin Jenisein riveissä ja 2019 Habarovskin SKA-Neftjanik riveissä,
1 Venäjän mestaruushopeaa vuonna 2018 Krasnojarskin Jenisein riveissä,
4 Venäjän mestaruuspronssia vuonna 2010, 2012, 2013 ja 2017 Krasnojarskin Jenisein riveissä,
2 Jääpallon maailmancup voittoa: 2011 ja 2015 Krasnojarskin Jenisein riveissä.
Maajoukkueessa
10 maailmanmestaruutta vuosina 2006, 2007 ja 2008, 2011, 2013, 2014, 2015, 2016, 2018 ja 2019
3 maailmanmestaruushopeaa vuonna 2009, 2010 ja 2012,
Poikien maailmanmestari 2002 sekä nuorten maailmanmestari 2003 ja 2004.
Henkilökohtaisesti.
Venäjän jääpallon pääsarjan paras puolustuspelaaja 7 kertaa eli 2006, 2010, 2015–2019.
Juovakäpinkäinen

| Juovakäpinkäinen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Käpinkäiset Campephagidae
Suku::  Harmaakäpinkäiset Coracina
Laji::  striata
Kaksiosainen nimi
 Coracina striata  (Boddaert, 1783) 
Katso myös
   Juovakäpinkäinen Wikispeciesissä   Juovakäpinkäinen Commonsissa 
Infobox OKNimi-testi OKIUCN-testi OK: 
Juovakäpinkäinen (Coracina striata) on käpinkäisten heimoon kuuluva varpuslintu.
Levinneisyys

Juovakäpinkäistä tavataan Kaakkois-Aasiassa. Lajin ei uskota olevan vaarassa, ja se on luokiteltu elinvoimaiseksi.
Juovamaitiainen

| Juovamaitiainen |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Asterales
Heimo::  Asterikasvit Asteraceae
Suku::  Sakaramaitiaiset Leontodon
Laji::  saxatilis
Kaksiosainen nimi
 Leontodon saxatilis  Lam. 
Katso myös
   Juovamaitiainen Wikispeciesissä   Juovamaitiainen Commonsissa 
Infobox OKNimi-testi OK: 
Juovamaitiainen (Leontodon saxatilis) on asterikasvien (Asteraceae) heimoon ja sakaramaitiaisten (Leontodon) sukuun kuuluva monivuotinen ruohovartinen kasvilaji.
Juovamaitiainen voi kasvaa noin 20 cm korkeaksi. Sen varsi on usein haaraton ja tyveltä kaarelle taipunut. Varren yläosa sekä kehtosuomut ovat kaljuja tai paikoitellen karvaisia. Lehdet ovat karvaisia ja ne sijaitsevat varren tyvellä lehtiruusukkeena. Kukinnot ovat melko pieniä, noin 2 cm leveitä mykerökukintoja, joiden kukat ovat vaaleankeltaisia. Kehtosuomut ovat vihreitä ja mustalaitaisia. Hedelmä on muodoltaan kapeansoikea. Juovamaitiainen kukkii heinä–syyskuussa.
Juovamaitiainen ei kasva nykyisin Suomessa, mutta sitä on havaittu muutamilta paikoilta 1900-luvun alkupuolella.
Aiheesta muualla

Suomen Lajitietokeskus: Juovamaitiainen (Leontodon saxatilis)
ITIS: Leontodon saxatilis (englanniksi)
Flora of North America: Leontodon saxatilis (englanniksi)
Jouni Pihlaja

Jouni Pihlaja (s. 10. toukokuuta 1966) on suomalainen futsalvalmentaja. Hän toimi Suomen futsalmaajoukkueen päävalmentajana vuosina 2005–2012.
Pihlaja on valmentanut Futsal-liigassa Ilves FS:ää (1999–2006), Porin Palloilijoita (2006–2007) ja Futsal Mad Maxia (2009-2010). Ilveksessä hän voitti kaksi Suomen-mestaruutta.
Tilastot

Tilastot maajoukkuevalmentajana:
| Vuosi | Ottelut | Voitot | Tasapelit | Tappiot |
| --- | --- | --- | --- | --- |
| 2004–2005 | 2 | 1 | 0 | 1 |
| 2005–2006 | 4 | 2 | 0 | 2 |
| 2006–2007 | 12 | 4 | 2 | 6 |
| 2007–2008 | 9 | 5 | 1 | 3 |
| 2008–2009 | 12 | 4 | 1 | 7 |
| 2009–2010 | 8 | 4 | 1 | 3 |
| 2010–2011 | 12 | 6 | 1 | 5 |
| Yhteensä | 59 | 26 | 6 | 27 |
Stewartin lause

Stewartin lauseessa esiintyvät janat ja pisteet
Geometriassa Stewartin lause kuuluu seuraavasti: Olkoon ABC kolmio jolle AB=c, AC=b ja BC=a. Olkoon lisäksi X piste kolmion sivulla BC jolle BX=x ja XC=y. Jos p on janan AX pituus, on voimassa
Stewartin lause voidaan todistaa kosinilauseen avulla: Olkoon  \alpha  kulma AXB. Soveltamalla kosinilausetta kolmioon AXB saadaan
Koska  \cos(180^{\circ }-\alpha )=-\cos \alpha , soveltamalla kosinilausetta kolmioon AXC saadaan
Siten
Jakamalla lauseke puolittain 2p:llä ja järjestelemällä termejä saadaan
eli
Koska  a=x+y, saadaan
Apolloniuksen lause on Stewartin lauseen erikoistapaus.
John Hiatt

John Hiatt
John Hiatt Tavastialla Helsingissä 6.11.2010
John Hiatt (s. 20. elokuuta 1952 Indianapolis, Indiana) on yhdysvaltalainen laulaja-lauluntekijä. Hänen musiikkityyliään on vaikea sijoittaa mihinkään tiettyyn kategoriaan. Siinä on elementtejä countrymusiikista, rockista, bluesista ja folkista. Siksi termit juurimusiikki ja Americana on helppo yhdistää hänen tuotantoonsa.
Diskografia

Hangin' Around The Observatory (Epic, 1974)
Overcoats (Epic, 1975)
Slug Line (MCA, 1979)
Two Bit Monsters (MCA, 1980)
All Of A Sudden (Geffen, 1982)
Riding With The King (Geffen, 1983)
Attack Of The Killer B's (Geffen, 1983)
Warming Up To The Ice Age (Geffen, 1985)
Bring The Family (A&M, 1987)
Slow Turning (A&M, 1988)
Y'All Caught? The Ones That Got Away 1979-1985 (Geffen/DGC, 1989)
From Hell To Obscurity (A&M, 1989 - Various Artists)
Stolen Moments (A&M, 1990)
Little Village (Reprise, 1992, yhtyeen jäsenenä)
Perfectly Good Guitar (A&M, 1993)
Live At The Hiatt (A&M, 1994 - promo CD)
Hiatt Comes Alive At Budokan (A&M, 1994)
Walk On (Capitol, 1995)
Little Head (Capitol, 1997)
The Best Of John Hiatt 1973-1998 (Capitol, 1998)
Crossing Muddy Waters (Vanguard, 2000)
The Tiki Bar Is Open (Vanguard, 2001)
Country Bears (Disney, 2002 - soundtrack)
Beneath This Gruff Exterior (New West Records, 2003)
Master Of Disaster (New West Records, 2005)
Same Old Man (New West Records, 2008)
The Open Road (New West Records, 2010)
Dirty Jeans and Mudslide Hymns (New West Records, 2011)
Mystic Pinball (New West Records, 2012)
Terms of My Surrender (New West Records, 2014)
Aiheesta muualla

John Hiattin kotisivut (englanniksi)
Sosiaalinen liikkuvuus

Sosiaalinen liikkuvuus (säätykierto) on yksilöiden, perheiden, kotitalouksien tai muiden ihmisryhmien liikehdintää yhteiskunnan sosiaalisten kerrostumien välillä tai sisällä, yhteiskunnallisen ja taloudellisen eli sosioekonomisen aseman muutosta tai liikkumista yhteiskunnan hierarkiassa.
Määritelmä

Sosiaalinen liikkuvuus kuvaa tilannetta, jossa yksilöt päätyvät eri sosiaaliseen asemaan kuin heidän vanhempansa. Jos yksilö päätyy samaan asemaan kuin vanhempansa, on kyseessä sosiaalinen periytyvyys. Yhteiskunnassa korkea sosiaalinen liikkuvuus koetaan yleisesti positiivisena ilmiönä. Sosiaalinen liikkuvuus on yhteydessä meritokratian toteutumiseen. Tällöin yksilön menestys on seurausta hänen omista kyvyistään ja toimistaan toisin kuin vahvasti sosiaalisen periytyvyyden yhteiskunnissa, joissa vanhempien asema määrittelee yksilöiden mahdollisuudet. Kaikki sosiaalinen periytyvyys ei kuitenkaan ole seurausta yhteiskunnan avoimuuden puutteesta, vaan on olemassa monia erilaisia mekanismeja, jotka osallistuvat tämän ilmiön tuottamiseen . Näitä ovat esimerkiksi koulutuksen erilainen arvostaminen ja geneettinen perimä. Siksi demokraattisissa yhteiskunnissa ei koskaan esiinny ”täydellistä” sosiaalista liikkuvuutta, sillä se vaatisi pakkokeinoja jotka ovat ristiriidassa yhteiskunnan muiden perusarvojen kanssa .
Absoluuttinen ja suhteellinen liikkuvuus

Sosiaalinen liikkuvuus voidaan jakaa absoluuttiseen ja suhteelliseen liikkuvuuteen. Absoluuttinen liikkuvuus tarkoittaa, että perheessä sukupovien välillä tapahtuu liikkuvuutta luokka-asemien välillä. Suhteellisella liikkuvuudella taas tarkoitetaan vanhempien ja lasten luokka-aseman yhteyttä, kun ajan tuomat yhteiskunnalliset muutokset otetaan huomioon. Absoluuttista liikkuvuutta tapahtuu tilanteessa, jossa yhteiskuntaa koettelevat rakenteelliset muutokset, kuten kaupungistumisen aikaan Suomessa 1900-luvun jälkipuoliskolla. Muutos saa aikaan sosiaalista liikkuvuutta luokka-asemissa, mutta ei vielä kerro yksilön suhteellisesta luokka-aseman muutoksesta muihin saman muutoksen kokeneisiin. Tilannetta, jossa sosiaalinen liikkuvuus johtuu ulkoisesta pakosta, esimerkiksi maataloustyövoiman supistumisesta, kutsutaan sosiologiassa yleisesti ”pakotetuksi liikkuvuudeksi” (Erola & Moisio, 2004). Suhteellista liikkuvuutta pidetäänkin absoluuttista liikkuvuutta parempana mittarina mahdollisuuksien tasa-arvon toteutumisessa .
Luokka-aseman periytyminen

Vuoden 2000 tilastot osoittavat, että Suomessa miehistä 68 % ja naisista 78 % oli eri luokka-asemassa kuin heidän vanhempansa . Näistä lukemista ei kuitenkaan voi vielä päätellä absoluuttisen ja suhteellisen liikkuvuuden määrää. Absoluuttisen liikkuvuuden ollessa hyvin riippuvainen yhteiskuntien rakenteista ja niiden muutoksista, tutkijat käyttävät usein suhteellista liikkuvuutta mittarina eri maiden välisessä vertailussa. Tulokset ovat olleet hyvin riippuvaisia käytetyistä menetelmistä. Eurooppalaisten valtioiden välillä on sekä löydetty merkittäviä eroja suhteellisessa liikkuvuudessa  että todettu niiden olevan määrältään vähäistä . Tilastojen valossa Suomi sijoittuu suhteellisessa liikkuvuudessa avoimien yhteiskuntien joukkoon muiden Pohjoismaiden kanssa .
Ihmisen yhteiskuntaluokka voi vaihtua, kun hänen elämäntilanteensa, tulotasonsa tai koulutusasteensa muuttuvat. Tämä on kuitenkin melko harvinaista, sillä yhteiskuntaluokka periytyy vahvasti. Yhteiskuntaluokan mukanaan tuoman statuksen periytyvyydessä suvussa korrelaatio on 85 prosenttia. Matalan ja korkean yhteiskuntaluokan molempien päätymisessä keskiarvotasolle siis kestäisi 20 sukupolvea eli noin 600 vuotta. Niissä suvuissa jotka kuuluivat eliittiin 1800-luvulla, yhteiskuntaluokan periytyvyys on ollut 70-75 prosenttia.
Koulutuksen vaikutukset

Sosiaaliseen liikkuvuuteen on selkeimmin yhteydessä yksilön koulutus . Koulutettujen ja korkean luokka-aseman omaavien vanhempien lapset kouluttautuvat keskimäärin pidemmälle kuin kouluttamattomien vanhempien lapset. Korkea koulutusaste taas ennustaa parempia työllisyysmahdollisuuksia ja ylempää luokka-asemaa. Yhteiskunta voi kuitenkin vaikuttaa koulutuksen periytyvyyteen kouluinstituution rakenteiden kautta. Suomessa sosiaalisen taustan yhteyden voimakkuus koulutukseen onkin vähentynyt puoleen vuosien 1946 ja 1976 syntyneiden välillä.
Reproduktioteoria

Reproduktioteorian mukaan koulutusjärjestelmän tehtävänä on ylläpitää sosiaalista eriarvoisuutta poliittisen ja taloudellisen eliitin hyväksi . Teorian on lähtöisin marxilaisesta teoriaperinteestä. Rationaalisen valinnan teoria taas selittää yksilön koulutusvalintoja hyötyjä ja haittoja rationaalisesti punnitsevan yksilön kautta. Tässä teoriakehyksessä alempien ja ylempien sosiaaliluokkien jäsenet punnitsevat näitä etuja ja haittoja eri tavoin. Tämä taas johtaa koulutuksellisiin eroihin ja koulutusperiytyvyyteen . Maksimaalisesti ylläpidetyn eriarvoisuuden teoria taas ehdottaa etteivät koulutuserot ala tasoittua ennen kuin ylemmät sosiaaliluokat ovat hyödyntäneet maksimaalisesti ylemmän koulutuksen tuomat eivätkä voi enää saavuttaa etua kouluttautumalla . Tehokkaasti ylläpidetyn eriarvoisuuden teorian mukaan universaali koulutusjärjestelmä saa aikaan koulujen välistä eriarvoistumista, kun etuoikeutetut ryhmät pyrkivät saamaan lapsilleen laadukkaampaa koulutusta kasvattaen näin koulujenvälisiä tasoeroja .
Geneettinen perimä

Toinen sosiaaliseen liikkuvuuteen yhdistetty muuttuja on yksilön geneettinen perimä. Älykkyyden onkin todettu olevan vahvasti perinnöllistä . Kuitenkin sosiaalisen periytyvyyden mekanismien tutkimuksissa perinnöllisyyden on todettu selittävän noin 40 % lasten ja vanhempien sosioekonomisen aseman samankaltaisuudesta . Sosiaaliseen liikkuvuuteen vaikuttaakin perinnöllisyyden lisäksi myös yksilön kasvuympäristö. Korkeasti koulutetuilla ja vaurailla vanhemmilla on sekä edellytykset että halukkuutta tarjota lapsilleen kasvuympäristö joka tukee lapsen koulumenestystä ja yhteistä arvopohjaa vanhempien kanssa . Myös asuinalueella on todettu olevan selvä yhteys lasten kognitiiviseen kehitykseen .